Võrtsjärv
<s>Võrtsjärv (ruski: Йыхви, njemački: Wirzsee) je drugo po veličini jezero nakon 
Čudsko-pskovskog (Peipsi-Pihkva) u Estoniji.</s>

<s>Karakteristike</s>

<s>Jezero Võrtsjärv graniči sa tri okruga; Viljandi, Tartu i Valga.</s>

<s>Jezero ima površinu od 270 km², dugo je oko 35 i široko 15 km na sjeveru, prosječno je duboko 2,8 m, a maksimalno 6,0 m. 
Slivno područje Võrtsjärva sa jezerom ima 3374 km², a bez jezera 3104 km².</s><s>Prosječni vodostaj jezera je 33,63 m. Prosječna godišnja amplituda vodostaja je 1,34 m, a apsolutna amplituda je 3,08 m.</s>

<s>Jezero Võrtsjärv je protočno jezero čija se vode izmjene za otprilike godinu dana.</s><s>Vodom ga puni pet rijeka; Väike Emajõgi, Õhne, Tarvastu, Tänassilma i Rõngu i sedam potoka; Pikasilla, Annioja, Soe, Väluste, Meleski, Nigula i Pühaste</s>

<s>Iz jezera istječe rijeka Emajõgi, koja ponekad za velikog vodostaja promjeni tok i također se ulijeva u jezero Võrtsjärv.</s><s>Jezero se ledi od januara do sredine aprila, a proljetne poplave svoj vrhunac imaju krajem aprila ili početkom maja, nakon tog je tokom ljeta do septembra vodostaj relativno stabilan.</s>

<s>Obalna crta Jezera Võrtsjärv duga je 96 km, a razvedena je sa nekoliko poluotoka i zaljeva (Tarvastu na zapadu, Vehendi na istoku).</s><s>Na jezeru ima 5 otoka: Tondisaar, Pähksaar, Ainsaar, Rättsaar i Heinsaar.</s><s>Obale jezera su plitke, osim na istoku pored sela Vehendi i Tamme gdje se nalaze klifovi visinoki od 5 do 8 m. 
Plitke obalne vode jako su obrasle trskom.</s><s>Dno jezera na sjeveru i istoku kod zaljeva Vehendi je pjeskovito i stjenovito.</s><s>Za razliku od tog na zapadu i naročito jugu - jezersko dno je uglavnom blatno.</s><s>Najveća debljina jezerskog blata je 12 m.</s>

<s>Izvori</s>

<s>Vanjske veze</s>

<s>Võrtsjärv</s>

<s>Võrtsjärv Lake</s>

<s>Jezera u Estoniji</s>

